નવી દિલ્લી: ઇસ્તાંબુલના રિયાન નાઇટ ક્લબમાં થયેલા હુમલામાં આઈએસઆઈએસનો હાથ હતો. ઇસ્લામિક સ્ટેટે આ હુમલાની જવાબદારી લીધી છે. હુમલામાં 2 ભારતીય નાગરિક પણ માર્યા ગયા. રોર મુવીના પ્રોડ્યુસર અબીસ રિઝવી અને ગુજરાતની ખુશી શાહનું હુમલામાં મોત થયું હતું. અબીસ પૂર્વ રાજ્યસભા સાંસદ અખ્તર રિઝવીના દીકરા હતા. સુષમા સ્વરાજે રવિવાર રાત્રીના ટ્વીટ કરીને જાણકારી આપી હતી. ફોરન મિનિસ્ટરે બંને ભારતીયોના કુટુંબીજનો સાથે ફોન પર વાત પણ કરી હતી.